**Kommissorium for Prostatakræftforeningens Forretningsudvalg (FU)**

Forretningsudvalget er et stående udvalg jvf.. vedtægternes §5 stk.3.

Forretningsudvalget er foreningens daglige ledelse. Landsformanden er formand for Forretningsudvalget.

Forretningsudvalget tilrettelægger selv sit arbejde og afholder møder 1 gang månedlig dog ikke juli måned. Møder kan afholdes elektronisk.

Formanden eller 2 medlemmer i forening kan indkalde til møde i Forretningsudvalget.

**Forretningsudvalgets funktion er følgende:**

1. Formanden har udadtil funktion som foreningens øverste ledelse.

2. Udvalget har beslutningskompetence inden for rammerne af vedtagne budgetter og handlingsplaner/projekter for foreningen samt daglig drift.

3. Udvalget udfører regelmæssig, mindst 1 gang i kvartalet, økonomiovervågning i form af rapportering fra Økonomiudvalget evt. i samarbejde med Sekretariat og/eller revisor.

4. Udvalget udfører løbende sparring med Landsformanden - især om akutte, hastende sager af stor vigtighed for foreningen. I tilfælde af det er nødvendigt at træffe en beslutning før møde kan afholdes i Hovedbestyrelsen, skal beslutningen efterfølgende forelægges for Hovedbestyrelsen til godkendelse og protokolføring. Landsformanden forbereder dagsorden til FU-møderne.

5. Strategiske tiltag behandles/udvikles i udvalget før forelæggelse for Hovedbestyrelsen.

6. Forretningsudvalget kan af Hovedbestyrelsen pålægges at fungere som styregruppe for aktiviteter, projekter eller lignende. Forretningsudvalget kan også på eget initiativ vælge at nedsætte en styregruppe, hvis det skønnes hensigtsmæssigt eller nødvendigt.

7. Væsentlige investeringer/udgifter der ligger udenfor vedtagne budgetter skal forelægges til behandling og godkendelse i Hovedbestyrelsen.

8. Forretningsudvalget har ansvaret for at sikre tilrettelæggelse og gennemførelse af foreningens overordnede møder (f.eks. Landsmøde og Bestyrelsesseminar etc.) med input fra den øvrige del af organisationen. Plan og indhold forelægges Hovedbestyrelsen.

Møder i Forretningsudvalget referatføres og referaterne gøres tilgængelige for Hovedbestyrelsen.

*September2021*